إيلون ماسك
{{معلومات شخص}}
'''إيلون ماسك ''' (تزاد ف 28 يونيو 1971) هو [[بيزنيسمان]]، مهندس و مستتمر ف ال[[طيكنولوجيا]]. عندو لجنسية ديال [[جنوب إفريقيا]] و [[كانادا]] و [[الولايات المتاحدة د ميريكان|لميريكان]]، وهو لمؤسس و رئيس تنفيدي و شاف ديال لمهندسين و لمصميين ديال شركة [[سپيس إيكس]]؛ مشارك ف تأسيس [[شركة طيسلا]] و مدير تنفيدي و مهندس منتج ديالها؛ شارك ف تأسيس [[شركة نيورالينك]]؛ المؤسس ديال شركة [[ذا بورينݣ كامپاني]]؛ مشارك ف تأسيس [[ؤپن إيي آي]] و كان عضو ف مجلس لإدارة ديالها تال 2018؛ مشارك ف تأسيس شركة [[پايپال]]. ف 2022، شرا شركة [[تويتر]] (إكس) ب 44 مليار دولار.<ref name="euronews_musk">{{Cite news
|url=https://www.euronews.com/next/2023/01/13/elon-musk-breaks-guinness-world-record-for-largest-loss-of-personal-fortune-in-history
|title=Elon Musk breaks Guinness World Record for ‘largest loss of personal fortune in history’
|date=13 يناير 2023
|archive-url=http://web.archive.org/web/20230604142033/https://www.euronews.com/next/2023/01/13/elon-musk-breaks-guinness-world-record-for-largest-loss-of-personal-fortune-in-history
|archive-date=4 يونيو 2023
}}</ref>

ف دجنبر 2016 كان تكلاصا هو 21 ف اللّيستة د فوربس ديال أقوى الناس ف لعالم. إيلون ماسك، ب تروة لي كانت كاتقدّر ف 2020 ب 336 مليار دولار، ماكانش غير أكتر شخص مرفّح ف لعالام، مي ف لغالب أغنى شخص ف تّاريخ د بنادم.<ref name="bio">{{مرجع ويب
|url=https://www.biography.com/business-figure/elon-musk
|title=إيلون ماسك، سيرة ديالو
|language=نݣليزية
|archive-url=https://web.archive.org/web/20230118171023/https://www.biography.com/business-figure/elon-musk
|archive-date=2023-01-18
|accessdate=2021-03-28
|url-status=live
}}</ref><ref name="richestinhistory">{{مرجع ويب
|url=https://www.forbes.com/video/6279060530001/elon-musk-is-the-richest-person-in-history/?sh=5e6c25d25bac
|language=en
|title=Elon Musk Is The Richest Person In History
|website=[[فوربس]]
|archive-url=https://web.archive.org/web/20230416155857/https://www.forbes.com/video/6279060530001/elon-musk-is-the-richest-person-in-history/?sh=5e6c25d25bac
|archive-date=2023-04-16
|accessdate=2021-11-12
|url-status=live
}}</ref><ref name="richest2021">{{مرجع ويب
|url=https://ceoworld.biz/2021/11/04/the-worlds-richest-people-2021/
|language=en
|title=The World's Billionaires - Richest People On Earth, 2021
|archive-url=https://web.archive.org/web/20220121025521/https://ceoworld.biz/2021/11/04/the-worlds-richest-people-2021/
|archive-date=2022-01-21
|accessdate=2021-11-12
|url-status=live
}}</ref> مجموعة د لحرايفيا ديال ل[[بيزنيس]] كيعتاقدو بلي ماسك غادي يولي ف سّنوات جّاية أول تريلياري ف تّاريخ.<ref name="yahoo">{{مرجع ويب
|url=https://finance.yahoo.com/news/experts-spacex-might-musk-trillionaire-165721849.html
|language=en
|title=Experts Say SpaceX Might Make Musk a Trillionaire, But Tesla Just Boosted His Worth $25 Billion
|website=[[ياهو]]
|archive-url=https://web.archive.org/web/20230420180156/https://finance.yahoo.com/news/experts-spacex-might-musk-trillionaire-165721849.html
|archive-date=2023-04-20
|accessdate=2021-11-12
|url-status=live
}}</ref> ف 2022، إيلون سجل أكبر خسارة د لفلوس ف التاريخ ملي طاحت لقيمة د التروة ديالو ب 200 مليار دولار. دابا (مارس 2025) كاتقّدر التروة ديالو ب 320 مليار دولار و هوّا أكتر شخص مرفح ف لعالم.<ref name="euronews_musk"/><ref>{{مرجع ويب
|url=https://www.forbes.com/real-time-billionaires/#520e93883d78
|title=THE REAL-TIME BILLIONAIRES LIST
|archive-url=https://web.archive.org/web/20231014054716/https://www.forbes.com/real-time-billionaires/#520e93883d78
|archive-date=2023-10-14
|accessdate=2023-02-25
|url-status=live
}}</ref>

إيلون كيتّعتابر شخصية متيرة ل الجدل، حيت دار بزاف د التصريحات متعلقة ب ال[[سياسة]] و ال[[طيكنولوجيا]] ف السنوات اللخرة، سيرتو ف تويتر، لي تارت خلافات كبيرة بين لمساندين و لمعارضين ليه. و تّنتاقد بزاف حيت كتب شي حوايج ماعندهاش ساس علمي، بحال التصريحات ديالو على الجايحة د [[كوڤيد-19|كوڤيد 19]]. ف 2018، [[هيئة د لأوراق لمالية و لبورصات لميريكانية]] '''{{Lang|en|SEC}}''' دعات إيلون ف لمحكامة حيت دار تعليق غالط ف تويتر بلي ضمن الراسمال لكافي باش يتدار ستحواد پريڤي ل [[شركة طيسلا]]. لمحكامة فرضات على إيلون باش يحيد راسو من رياسة لمجلس لإداري د تيسلا ل مدة د 3 سنين (وخا باقي مدير عام ديالها)، و باش يخلص خطية ديال 20 مليون دولار.<ref>{{مرجع ويب
|url=http://www.reuters.com/article/us-tesla-musk-tweet-idUSKCN1N10K2
|title=Tesla's Elon Musk says tweet that led to $20 million fine 'Worth It'
|language=en
|date=27 أكتوبر 2018
|archive-url=https://web.archive.org/web/20200522093710/https://www.reuters.com/article/us-tesla-musk-tweet-idUSKCN1N10K2
|archive-date=22 ماي 2020
}}</ref>

== حياتو ==
إيلون ماسك تزاد و تربا ف [[پريطوريا]] ف [[جنوب إفريقيا|جنوب أفريقيا]]. مشا ل [[كانادا]] ملي كانت عندو 17 عام باش يقرا ف [[جامعة كوينز]]، و من بعد عامين تحول ل[[جامعة پينسلفينيا]]، و تما خدا لإجازة ديالو ف لاقتصاد من مدرسة وارتون، و إجازة خرة ف ل[[فيزيك]] من مدرسة لفنون و لعلوم. بدا كيوجد دوكتورا ديالو ف لفيزيك تطبيقية و علم لمواد ف [[لجامعة د ستانفورد]] ف 1995، ولكن خرج من لقراية من بعد يومين باش يلتاحق ب لمسار ديالو ف لأعمال لحرة. من بعد غايشارك ف تأسيس [[زيپ-2]]، واحد شركة متخصصة ف سوفتوير ديال ݣيد د لمدينة ل جورنالات، لي من بعد غاتشريها شركة [[كومپاك]] ب 340 مليون دولار ف 1999. ماسك من بعد غايأسس شركة [[إيكس.كوم]]، واحد لبانكة ؤنلاين، لي تشركات معا شركة [[كونفينيتي]] ف 2000 و من بعد ف نفس لعام ولات [[پايپال]]، لي غاتشريها [[إي باي]] ب 1.5 مليار دولار ف 2002.

ف ماي 2002، ماسك أسس شركة [[سپيس إيكس]]، لي كتهتم ب تصنيع [[صاروخ|صوارخ]] و رحلات ف ل[[فضاء]]، لي هو لمدير تنفيدي و لمصمم رئيسي ديالها. نضم ل شركة طيسلا، لي كتصايب طونوبيلات كيخدمو ب [[تريسينتي]]، ف 2004، عام من مورا ما تأسسات، و ولا هو لمدير تنفيدي و لمهندس لمنتج ديالها. ف 2006 لهم إنشاء [[شركة سولار سيتي]]، ديال [[طاقة شمسية|طّاقة شّمسية]] (لي ولات دابا تابعة ل طيسلا)، و خدم رئيس مجلس لإدارة فيها. ف 2015، ماسك شارك ف تأسيس [[أوپن إي آي]] د لبحت لاربحية لي كتهدف ل ترويج [[دكاء صطيناعي]] ضريف، يعني ماكيشكلش خطر علا لحضارة ؤ لحياة د بنادم. ف يونيو 2016، شارك ماسك ف تأسيس [[نيورالينك]]ديال تّقنية لعصبية مركزة علا تطوير [[أنطيرفاص مخ-ؤرديناتور|أنطيرفاص مخ-أورديناتور]] (تقنية كتهدف ل تّيصال مباشر بين مخ بنادم و ل[[أورديناطور|أورديناتور]]). ف دجنبر 2016 ماسك أسس [[ذا بورينݣ كامپاني]]، لي هي شركة ديال لبنية تحتية و كتهتهم ب حفير لأنفاق.

فوق من لمساعي تجارية ديالو، ماسك تصور نظام ديال [[طرونسپور|طّرونسپور]] عندو سرعة كبيرة سماه [[هايپرلوپ]]، و قتارح لفيكرة ديال طيارات نفاتة سرع من صوت كتطلع و تهبط عموديا ب دفع ديال فرفارات كتخدم ب [[تريسينتي]]. ماسك ݣال بلي لهدف ديال سپيس إيكس، [[شركة طيسلا|طيسلا]] و سولار سيتي كتدور علا رؤية ديالو ل تغيير لمستقبل ديال بنادم. لأهداف ديالو هيّا نّقيص من [[لحتيباس لحراري]] ب لانتاج و سّتيهلاك ديال [[طاقة متجددة|طاقة لمتجددة]] و نّقيص من لخطر ديال نّقيراض ديال [[بنادم]] ب لبني ديال مستوطنات ف [[لمريخ]].

== لكاريير ف لبيزنيس ==
=== زيپ 2 ===
ف 1995، إيلون معا خوه [[كيمبال ماسك]] و ڭريڭ كوري أسسو شركة [[زيپ 2]] (كاتّقرا زيپ تو).<ref>{{cite news
|last1=ديليڤيت
|first1=پيتر
|last2=هول
|first2=دانا
|title=Greg Kouri, early investor in PayPal, dies in New York
|url=https://www.mercurynews.com/2012/08/13/greg-kouri-early-investor-in-paypal-dies-in-new-york-2/
|work=The Mercury News
|date=13 غشت 2012
|archive-url=https://web.archive.org/web/20221006104534/https://www.mercurynews.com/2012/08/13/greg-kouri-early-investor-in-paypal-dies-in-new-york-2/
|archive-date=6 أكتوبر 2022
|url-status=live
}}</ref><ref>{{cite news
|last1=هادلسطون
|first1=طوم جونيور
|title=How Elon Musk founded Zip2 with his brother Kimbal
|url=https://www.cnbc.com/2018/06/19/how-elon-musk-founded-zip2-with-his-brother-kimbal.html
|work=CNBC
|date=19 يونيو 2018
|archive-url=https://web.archive.org/web/20221109004141/https://www.cnbc.com/2018/06/19/how-elon-musk-founded-zip2-with-his-brother-kimbal.html
|archive-date=9 نونبر 2022
|url-status=live
}}</ref> بّاه [[إيرول ماسك]] عطاه 28.000 دولار باش يبدا الشركة ديالو، لي طوّرات ڭيد د لمدينة ب خرائط ف [[أنترنيت|أنتيرنيت]]، لي كان باقي جديد ديك الساع، و كانت كاتدير لماركيتينڭ ف الجورنالات. ف فبراير 1999، [[شركة كومپاك]] شرات زيپ 2 ب 307 مليون دولار، لي خدا منها إيلون 22 مليون.<ref name="vance">{{Cite book
|last=ڤانس
|first=أشلي
|year=2017
|orig-year=2015
|title=Elon Musk: Tesla, SpaceX, and the Quest for a Fantastic Future
|location=[[نيو يورك|نيويورك]]
|publisher=Ecco
|isbn=978-0-06-230125-3
|edition=2nd
|ref=Vance
}}</ref>

=== إكس ضوت كوم و پايپال ===
{{مقالة متعمقة|إكس ضوت كوم|لمافيا د پايپال}}
ف 1999، إيلون ماسك كان من بين مؤسسين ديال شركة [[إكس ضوت كوم]] {{لوغة|en|X.com}}، شركة ديال السرابس د لفلوس و لخلاص ب لإيميل.<ref name="vance"/> و كانت من أول لبانكات ف أنتيرنيت لي عندها لاصورانص من مركز فيديرالي ميريكاني. ف الشهر اللول ديالها وصلات ديجا ل 200.000 كليان. وخا إيلون كان عضو مؤسس، لمستتمرين ف الشركة عتابرو بلي ماعندوش خبرة كافية، و قبل مايسالا لعام حيّدوه من لمنصب د لإدارة د الشركة، و حطو بيل هاريس بلاصتو.<ref name="vance"/>

ف عام 2000، إكس ضوت كوم ندامجات معا شركة خرة كاتدير نفس السربيس لي هيّا [[كونفينيتي]] {{لوغة|en|Confinity}}.<ref name="shower">{{cite news
|last=هادلسطون
|first=طوم جونيور
|date=19 يونيو 2018
|title=Elon Musk slept on his office couch and 'showered at the YMCA' while starting his first company
|url=https://www.cnbc.com/2018/06/19/how-elon-musk-founded-zip2-with-his-brother-kimbal.html
|publisher=CNBC
|archive-url=https://web.archive.org/web/20200818205314/https://www.cnbc.com/2018/06/19/how-elon-musk-founded-zip2-with-his-brother-kimbal.html
|archive-date=18 غشت 2020
}}</ref> إيلون رجع مدير د الشركة الجديدة، ولاكين التفضيل ديالو ل السيستيم د [[مايكروصوفت]] على [[ؤنيكس]] {{لوغة|en|Unix}} خلق نقيسام مابين لموضافين د الشركة، و خلا [[پيتر ثيل]] لي كان مؤسس د كونفينيتي، باش يستاقل من لمنصب ديالو ف لمجلس د الشركة. بسباب التراكم ديال لمشاكيل، ف شتنبر 2000، لمجلس لإداري ستاغل لفرصة فاش إيلون ماسك مشا ل [[شهر لعسل]] معا مراتو اللولة، باش يحيّدو من لمنصب ديال لمدير، و رجّعو پيتر ثيل بلاصتو. و ف 2001 بدّلو السمية ل [[پايپال]] (لي كانت السمية ديال السربيس د لخلاص ديال كونفينيتي).<ref>{{Cite news
|last=ؤضيل
|first=مارك
|url=https://www.ft.com/content/86432398-4897-11e4-9d04-00144feab7de
|title=Timeline: The rise of PayPal
|work=Financial Times
|date=30 شتنبر 2014
|archive-date=22 يونيو 2020
|archive-url=https://web.archive.org/web/20200622163106/https://www.ft.com/content/86432398-4897-11e4-9d04-00144feab7de
|url-status=live
}}</ref>

ف 2002، [[شركة إيباي]] شرات پايپال ب 1,5 مليار دولار، و إيلون لي كانت عندو أكبر نسبة د لأسهم فيها ب 11,72%، دّا 175 مليون دولار ف نصيبو. ف 2017، شرا ال[[سمية د الضومين]] {{لوغة|en|X.com}} من عند پايپال "ل أسباب عاطفية"،<ref>{{Cite news
|url=https://qz.com/1026167/elon-musk-just-bought-x-com-the-domain-he-once-owned-from-paypal/
|title=Elon Musk bought a web domain worth millions with 'sentimental value' to him
|last=هوانڭ
|first=إكو
|work=Quartz
|archive-url=https://web.archive.org/web/20200625174509/https://qz.com/1026167/elon-musk-just-bought-x-com-the-domain-he-once-owned-from-paypal/
|archive-date=25 يونيو 2020
}}</ref><ref>{{cite news
|last=ستات
|first=نيك
|date=10 يونيو 2017
|title=Elon Musk now owns X.com, the defunct domain of his second startup
|url=https://www.theverge.com/2017/7/10/15949862/elon-musk-x-com-paypal-tesla-spacex-domain-name
|work=The Verge
|archive-url=https://web.archive.org/web/20200625193958/https://www.theverge.com/2017/7/10/15949862/elon-musk-x-com-paypal-tesla-spacex-domain-name
|archive-date=25 يونيو 2020
}}</ref> و ف 2022 ڭال بلي بغا يقاد "إكس، لأپليكاصيون ديال كولشي" {{لوغة|en|X, the everything app}}.<ref>{{cite news
|last=كلاينمان
|first=زوي
|date=5 أكتوبر 2022
|title=Elon Musk, Twitter and the mysterious X app
|url=https://www.bbc.com/news/technology-63141272
|work=BBC
|archive-url=https://web.archive.org/web/20221021182811/https://www.bbc.com/news/technology-63141272
|archive-date=21 أكتوبر 2022
|url-status=live
}}</ref>

=== سپيس إكس ===
{{مقالة متعمقة|سپيس إيكس}}
[[فيشي:Charles Bolden congratulates SpaceX CEO and Chief Designer Elon Musk in front of the historic Dragon capsule.jpg|تصغير|لمدير د نازا [[تشارلز بولضن]] كيسلم على إيلون ماسك بعد ما نجحات لعملية د الرسو و لإلتحام ديال مركبة دراڭون د سپيس إكس ف 2012]]
ف لبدية د 2001، إيلون ولّا مشارك معا [[مارس صوصاييتي]] {{لوغة|en|Mars Society}} (لمجتمع د لمريخ)، لي هيّا مونضامة لاربحية كاتهدف ل الستيكشاف د [[لمريخ]] و الستيطان ديالو من طاراف بنادم. إيلون و لأعضاء د لمونضامة ناقشو لفكرة و التمويل ديال لمصيفطة د [[عشبة|نبتة]] ل لمريخ. ف أكتوبر من نفس لعام، مشا ل [[موسكو]] باش يشري [[صاروخ عابر ل لقارات]] لي يقدر يتخدّم ف ديك لمهمة. الرواسا ماخداوش لقضية ب جدية كبيرة حيت عتابرو ماسك مبتدئ ف هادشي د لفضاء، و لمفاوضات فشلو.

لمحاولة التانية د شّرا د صّوارخ من عند روسيا ف فبراير 2002 تا هيّا فشلات، و إيلون قرر باش يبدا يصاوب صوارخو رّاسو، و ب أتمنة طايحة. ف ماي 2002، أسس شركة [[سپيس إيكس|سپيس إكس]] ب راسمال د 100 مليون دولار من فلوسو و كان لمدير التنفيدي و رئيس لمهندسين ديالها.

لمحاولة اللولة ديال لإطلاق د سپيس إكس تدارت ف 2006، ب صاروخ [[فالكون 1]]. وخا لإطلاق فشل، وكالة لفضاء لميريكانية [[ناسا|نازا]] دارت كونطرا ديال لمصيفطة ل لفضاء معا الشركة. بعد جوج محاولات خرين فاشلين لي قرّبو سپيس إكس من لإفلاس، لمحاولة الرابعة ف 2008 نجحات ب وصول الصاروخ فالكون 1 ل لمدار د [[لأرض]]. ف نفس لعام، الشركة خدات كونطرا د 1,6 مليار دولار من عند نازا باش تستعمل الصاروخ [[فالكون 9]] و لمركبة [[دراڭون د سپيس إكس]]، باش يديرو 12 رحلة ل [[لمحطة لفضائية الدولية]]، حيت برنامج [[مكوك لفضاء]] ديال نازا كان معول باش يحبس ف 2011. ف 2012، لمركبة دراڭون دارت لتيحام معا لمحطة لفضائية، باش تكون أول مركبة تجارية كاتدير هاد لعملية.<ref>{{Cite news
|title=SpaceX and NASA launch Crew Dragon in Florida: Live updates
|url=https://www.cnn.com/business/live-news/spacex-launch-today-may-30/index.html
|last=واسطلز
|first=Jackie
|date=30 ماي 2020
|publisher=CNN
|archive-url=https://web.archive.org/web/20200829112802/https://www.cnn.com/business/live-news/spacex-launch-today-may-30/index.html
|archive-date=29 غشت 2020
}}</ref>

ف إطار تقليص لكلفة ديال الصوارخ، سپيس إكس سعات ل تطوير [[صاروخ ب معاودة د التخدام|صوارخ ب معاودة د التخدام]] (يعني كايطلعو ؤ كيعاودو ينزلو باش يتصيفطو مرة خرة ل لفضاء)، حيت قبل كانو الصوارخ كيتصاوبو باش يتخدّمو مرة وحدة. ف بزاف د لحوارات إيلون كان كيشبّه هادشي ب [[طيارة]] كاتصاوب و كاتّستعمل مرة وحدة، شّي لي غادي يخلي التمن د التيكي ديالها غالي بزاف مايقدّو عليه غي لملايريا. ف 2015، سپيس إكس قدرات ل أول مرة ف التاريخ باش تنزّل ليطاج اللول ديال صاروخ (فالكون 9) على رجليه.

ف 2018، الشركة دارت أول إطلاق ديال صاروخ [[فالكون هاڤي]] {{لوغة|en|Falcon Heavy}}، لي كانت فيه طونوبيلة طيسلا روودستر خاصة ديال إيلون ماسك باش تمتّل حمولة وهمية د الصاروخ. من 2019، سپيس إكس خدّامة على تطوير [[سطارشيپ د سپيس إكس|سطارشيپ]]، لي هوّا صاروخ ب معاودة د التخدام بشكل كامل، قادر يهز تقل كبير بزاف، و مديور باش ياخد لبلاصة ديال صوارخ لفالكون و لفالكون هاڤي.

ف 2020، سپيس إكس دارت أول عملية مصيفطة ديال رواد د لفضاء ل لمحطة لفضائية الدولية، باش تولي أول شركة تجارية ف التاريخ كاتحقق هاد لإنجاز.

==== سطارلينك ====
{{مقالة متعمقة|سطارلينك}}
من 2015، بدات شركة سپيس إكس ف تطوير السيستيم ديال سطارلينك {{Lang|en|Starlink}} ديال ال[[صاطليت]]ات (أقمار صطيناعية) لي كاتعطي السربيس د لأنتيرنيت ف لعالم كاملو. أول جوج ساطليتات تجريبيين د سطارلينك تصيفطو ف فبراير 2018، لعشرات د الصاطليتات خرين تصيفطو موراهوم، و لمشروع غادي يشد 10 سنين باش يكمل، و يكلّف جوايه 10 مليار دولار على حساب التقديرات.

[[لإتحاد لعالمي د لفلكيين]] نتاقد هاد لمشروع حيت غادي يبلوكي الشوفان د لفضاء من لأرض، و يقدر يتسبب ف زديح معا مركبات فضائية لي كيتصيفطو على حساب ماڭالت هاد لمونضامة.

ف لوقت ديال [[جتياح روسي د ؤكرانيا د 2022|الجتياح الروسي د ؤكرانيا]]، إيلون عطا لاكصي فابور ل الناس د [[ؤكرانيا]] ل أنتيرنيت ب سطارلينك، شّي لي كيكلف الشركة 400 مليون دولار ف لعام.

=== طيسلا ===
{{مقالة متعمقة|شركة طيسلا}}
بدات [[شركة طيسلا]] {{لوغة|en|Tesla Inc}}، لي كان سميتها طيسلا موطورز {{لوغة|en|Tesla Motors}}، ف 2003، و أسسوها [[مارتين إبرهارد]] و [[مارك طارپينينڭ]]. إيلون ماسك أنڤيستا 6,5 مليون دولار ف الشركة باش يولي أكبر مساهم فيها، و ولا عضو و رئيس لمجلس لإداري ديالها. إيلون لعب دور أساسي ف التطور د الشركة، و سهر على الديزاين ديال أول پرودي ديالها [[الجيل اللول د طيسلا روودستر|طيسلا روودستر]]، مي ماكانش كيتدخل بزاف ف لخدمة ليومية. بسباب [[لأزمة لمالية د 2007 و 2008]] و خلافات لي كانت بدات من 2007، لمجلس لإداري جرّا على إبيرهارد، و إيلون ولّا لمدير د الشركة. ف 2009، بعد خلاف قانوني معا إبيرهارد، خرج قرار د لمحكامة كيعتابر إيلون ماسك من بين لمؤسسين ديال طيسلا. ف 2019، إيلون حطم الروكور ديال أطول مدة ف منصب ديال مدير د شركة د الطونوبيلات.

==== صولار سيتي ====
{{مقالة متعمقة|صولار سيتي|طيسلا إنيرجي}}
[[فيشي:Pair of 2009 SolarCity Dodge Sprinters.JPG|تصغير|صطافيطات ديال صولار سيتي، د لانصطالاج ديال لپانوات د الطاقة الشمسية]]
إيلون ماسك حط لكونصيپط د الساس ديال شركة [[صولار سيتي]]، لي أسسوها ولاد خالتو [[ليندون ريڤي|ليندون]] و پيتر ريڤي ف 2006. هاد الشركة كاتصاوب لپانوات ديال [[طاقة شمسية|الطاقة الشمسية]] و كاتعطيهوم فابور من دار ل دار موقابيل باش لكليان يشري الطاقة لي كيجينيريو من عند الشركة ل مدة 20 عام.

ف 2016، إيلون ماسك شرا صولار سيتي ب 2,6 مليار دولار، و دمجها معا الديپارطومو د الطاقة ديال شركة طيسلا، باش يأسس [[طيسلا إنيرجي]].

=== نيورالينك ===
{{مقالة متعمقة|نيورالينك}}
ف 2016، إيلون ماسك كان عضو مؤسس د شركة [[نيورالينك]] ديال ال[[نيوروطيكنولوجيا]] (طيكنولوجيا د ال[[دماغ]])، ب ستيتمار ديال 100 مليون دولار. لهدف ديال نيورالينك هوّا باش تدمج الدماغ د بنادم معا [[دكاء صطيناعي|الدكاء الصطيناعي]]، ب لمصاوبة د [[شقفة إليكطرونية|شقفات إليكطرونية]] كيتغرسو ف الدماغ. هادشي غادي يخلي بنادم تطور لقدرات ديالو بحال [[عقلان|الداكرة]]، و لقدرة على التواصل معا [[ماكينة|لماكينات]] و ال[[صوفتوير]]. التطبيق اللول ديال هاد الطيكنولوجيا غادي يكون ف لمداوية ديال أمراض بحال ال[[زهايمر]].

=== ذ بورينݣ كامپاني ===
{{مقالة متعمقة|ذ بورينڭ كامپاني}}
ف 2017، إيلون ماسك أسس [[ذ بورينڭ كامپاني]] لي لهدف ديالها باش تحفر أنفاق لي يدوز منهوم الطرافيك ديال لمركوب و ينقصو الضغط على الطرقان فوق لرض. الجوج بلانات اللولين لي كانو مخططين ف لغرب د [[لوس أنجيليس]] و [[شيكاڭو]] تّلغاو ف 2018، ولاكين النفق ديال [[لاس ڤيڭاس]] ديجا كمل ف 2021، و كاين واحد أخور مخطط ليه ف مدينة [[فورت لودرديل]] ف ولاية [[فلوريدا]].

=== تويتر ===
{{مقالة متعمقة|تويتر}}
{{Tweet
| name = Elon Musk
| username = elonmusk
| date = 14 أبريل 2022
| text = I made an offer<br />{{URL|www.sec.gov/Archives/edgar/data/0001418091/000110465922045641/tm2212748d1_sc13da.htm|https://sec.gov/Archives/edgar...}}
| ID = 1514564966564651008
| image = Elon Musk Royal Society (crop2).jpg
|left = yes
}}
ف 25 أبريل 2022، لمجلس لإداري ديال شّركة د [[تويتر]] علن بلي قبل طّلب د شّرا ديالها من طاراف إيلون ماسك ب 44 مليار [[دولار ميريكاني|دولار]].<ref name="elontwitbuy">{{Cite news
|url=https://www.spiegel.de/wirtschaft/unternehmen/elon-musk-kauft-twitter-wie-finanziert-der-tesla-chef-den-deal-a-c1da012c-7446-47d0-b012-6d14927e6f7f
|language=de
|title=44 Milliarden US-Dollar zahlt Elon Musk für Twitter
|date=26 أبريل 2022
|access-date=26 أبريل 2022
|archive-url=http://web.archive.org/web/20231001090747/https://www.spiegel.de/wirtschaft/unternehmen/elon-musk-kauft-twitter-wie-finanziert-der-tesla-chef-den-deal-a-c1da012c-7446-47d0-b012-6d14927e6f7f
|archive-date=1 أكتوبر 2023
}}</ref><ref name="nprtwitbuy">{{مرجع ويب
|url=https://www.npr.org/2022/04/25/1094671225/elon-musk-bought-twitter-plans?t=1650984577313
|language=en
|title=Elon Musk bought Twitter. Here's what he says he'll do next
|date=25 أبريل 2022
|access-date=26 أبريل 2022
|archive-url=https://web.archive.org/web/20230420180159/https://www.npr.org/2022/04/25/1094671225/elon-musk-bought-twitter-plans?t=1650984577313
|archive-date=2023-04-20
|url-status=live
}}</ref> ف 8 يوليوز، لمحامي د إيلون ماسك علن بلي لغا لقرار د شّرا "حيت شّركة د تويتر ماتبّعاتش لّتيزامات ديالها ف إطار صّفقة".<ref name="cnbctw0807">{{Cite news
|url=https://www.cnbc.com/2022/07/08/elon-musk-notifies-twitter-he-is-terminating-deal.html
|title=Elon Musk notifies Twitter he is terminating deal
|date=8 يوليوز 2022
|archive-url=http://web.archive.org/web/20231013070758/https://www.cnbc.com/2022/07/08/elon-musk-notifies-twitter-he-is-terminating-deal.html
|archive-date=13 أكتوبر 2023
}}</ref> بزاف د اللغا و لماخدة و الرد طراو ف هاد لافير، ولاكين ف 27 أكتوبر 2022، إيلون كمّل الصفقة د الشرا د تويتر بشكل رسمي، باش يولي لمدير و رئيس لمجلس لإداري ديالها. مور ما خدا زمام لأمور فيها، إيلون جرّا على بزاف د لموضافين د تويتر، منهوم لمدير لقديم ديالها [[پاراڭ أڭراوال]]، و نقص الرقابة على لمنشورات فيها. [[مركز قانون لحاجة لجنوبي]] لي كيتبّع لحقوق لمدنية ف ميريكان، ڭال بلي لخطاب د لكراهية ولا كيتشاف كتر ف تويتر مورما ماسك ولا مدير ديالها. إيلون دار شحال من قرار لي عاود تراجع عليه، بحال لقرار باش يعطي لعلامة الزرقة ل أي واحد خلّص شتيراك شهري.

ف 18 دجنبر 2022، إيلون ماسك دار صونداج ف تويتر كيسوّل لمتابعين ديالو واش يعتازل من لمنصب د لمدير، و 57,5% ڤوطاو ب "أه". ماسك وعد باش يحيّد من لمنصب ديالو "ب مجرد ما يلقى شي مسطي يبغي يشد بلاصتو".

ف 11 ماي 2023، ختار إيلون [[ليندا ياكارينو]] بش تخلفو على راس لإدارة ديال تويتر.<ref>{{مرجع ويب
|url=https://www.tagesschau.de/ausland/amerika/linda-yaccarino-twitter-100.html
|title=Linda Yaccarino wird neue Chefin von Twitter
|date=2023-05-12
|language=de
|archive-url=https://web.archive.org/web/20231009154524/https://www.tagesschau.de/ausland/amerika/linda-yaccarino-twitter-100.html
|archive-date=2023-10-09
|accessdate=2023-05-13
|url-status=live
}}</ref>

== أراء ديالو ==
=== الدكاء لإصطناعي ===

إيلون كان من بين لي سناو [[برية مفتوحة]] كيطالبو فيها جميع اللابوات و لمؤسسات لي خدامين على [[دكاء إصطناعي|الدكاء لإصطناعي]] باش يحبسو لخدمة ديالهوم و مايطوروش سيستيم جديد قوى من [[شاط جي پي تي|شاط جي پي تي 4]]، ل مدة ديال 6 شهور على ما يتحلو مجموعة د لمعضلات التقنية و لأخلاقية لي يقدرو يسببوها لڤيرسيونات الجايين ديال الدكاء لإصطناعي، بحال بلي يقدرو يديرو لخدمة ديال لملاين د الناس و يردّوهوم ل ال[[شوماج]].<ref>{{مرجع ويب
|url=https://futureoflife.org/open-letter/pause-giant-ai-experiments/
|title=Pause Giant AI Experiments: An Open Letter
|date=2023-03-29
|accessdate=2023-04-02
|archive-url=https://web.archive.org/web/20231014200444/https://futureoflife.org/open-letter/pause-giant-ai-experiments/
|archive-date=2023-10-14
|url-status=live
}}</ref><ref>{{مرجع ويب
|url=https://www.theguardian.com/technology/2023/mar/29/elon-musk-joins-call-for-pause-in-creation-of-giant-ai-digital-minds
|title=Elon Musk joins call for pause in creation of giant AI ‘digital minds’
|date=2023-03-29
|accessdate=2023-04-02
|archive-url=https://web.archive.org/web/20230926023633/https://www.theguardian.com/technology/2023/mar/29/elon-musk-joins-call-for-pause-in-creation-of-giant-ai-digital-minds
|archive-date=2023-09-26
|url-status=live
}}</ref>

== مصادر ==
{{عيون}}
{{Commons category|Elon Musk}}
{{ضبط مخازني}}

[[تصنيف:إيلون ماسك| ]]
[[تصنيف:بيزنيسمان ميريكاني]]
[[تصنيف:بيزنيسمان جنوب إفريقي]]
[[تصنيف:بيزنيسمان كانادي]]
[[تصنيف:بيوغرافيا د رجال]]
[[تصنيف:زيادة 1971]]
[[تصنيف:ناس حيين]]
[[تصنيف:ملايري]]
[[تصنيف:مقالات فيها مصدر و 3000 بايت]]
إيلون ماسك  (تزاد ف 28 يونيو 1971) هو بيزنيسمان، مهندس و مستتمر ف الطيكنولوجيا. عندو لجنسية ديال جنوب إفريقيا و كانادا و لميريكان، وهو لمؤسس و رئيس تنفيدي و شاف ديال لمهندسين و لمصميين ديال شركة سپيس إيكس؛ مشارك ف تأسيس شركة طيسلا و مدير تنفيدي و مهندس منتج ديالها؛ شارك ف تأسيس شركة نيورالينك؛ المؤسس ديال شركة ذا بورينݣ كامپاني؛ مشارك ف تأسيس ؤپن إيي آي و كان عضو ف مجلس لإدارة ديالها تال 2018؛ مشارك ف تأسيس شركة پايپال. ف 2022، شرا شركة تويتر (إكس) ب 44 مليار دولار.

ف دجنبر 2016 كان تكلاصا هو 21 ف اللّيستة د فوربس ديال أقوى الناس ف لعالم. إيلون ماسك، ب تروة لي كانت كاتقدّر ف 2020 ب 336 مليار دولار، ماكانش غير أكتر شخص مرفّح ف لعالام، مي ف لغالب أغنى شخص ف تّاريخ د بنادم. مجموعة د لحرايفيا ديال لبيزنيس كيعتاقدو بلي ماسك غادي يولي ف سّنوات جّاية أول تريلياري ف تّاريخ. ف 2022، إيلون سجل أكبر خسارة د لفلوس ف التاريخ ملي طاحت لقيمة د التروة ديالو ب 200 مليار دولار. دابا (مارس 2025) كاتقّدر التروة ديالو ب 320 مليار دولار و هوّا أكتر شخص مرفح ف لعالم.

إيلون كيتّعتابر شخصية متيرة ل الجدل، حيت دار بزاف د التصريحات متعلقة ب السياسة و الطيكنولوجيا ف السنوات اللخرة، سيرتو ف تويتر، لي تارت خلافات كبيرة بين لمساندين و لمعارضين ليه. و تّنتاقد بزاف حيت كتب شي حوايج ماعندهاش ساس علمي، بحال التصريحات ديالو على الجايحة د كوڤيد 19. ف 2018، هيئة د لأوراق لمالية و لبورصات لميريكانية  دعات إيلون ف لمحكامة حيت دار تعليق غالط ف تويتر بلي ضمن الراسمال لكافي باش يتدار ستحواد پريڤي ل شركة طيسلا. لمحكامة فرضات على إيلون باش يحيد راسو من رياسة لمجلس لإداري د تيسلا ل مدة د 3 سنين (وخا باقي مدير عام ديالها)، و باش يخلص خطية ديال 20 مليون دولار.

 حياتو 
إيلون ماسك تزاد و تربا ف پريطوريا ف جنوب أفريقيا. مشا ل كانادا ملي كانت عندو 17 عام باش يقرا ف جامعة كوينز، و من بعد عامين تحول لجامعة پينسلفينيا، و تما خدا لإجازة ديالو ف لاقتصاد من مدرسة وارتون، و إجازة خرة ف لفيزيك من مدرسة لفنون و لعلوم. بدا كيوجد دوكتورا ديالو ف لفيزيك تطبيقية و علم لمواد ف لجامعة د ستانفورد ف 1995، ولكن خرج من لقراية من بعد يومين باش يلتاحق ب لمسار ديالو ف لأعمال لحرة. من بعد غايشارك ف تأسيس زيپ-2، واحد شركة متخصصة ف سوفتوير ديال ݣيد د لمدينة ل جورنالات، لي من بعد غاتشريها شركة كومپاك ب 340 مليون دولار ف 1999. ماسك من بعد غايأسس شركة إيكس.كوم، واحد لبانكة ؤنلاين، لي تشركات معا شركة كونفينيتي ف 2000 و من بعد ف نفس لعام ولات پايپال، لي غاتشريها إي باي ب 1.5 مليار دولار ف 2002.

ف ماي 2002، ماسك أسس شركة سپيس إيكس، لي كتهتم ب تصنيع صوارخ و رحلات ف لفضاء، لي هو لمدير تنفيدي و لمصمم رئيسي ديالها. نضم ل شركة طيسلا، لي كتصايب طونوبيلات كيخدمو ب تريسينتي، ف 2004، عام من مورا ما تأسسات، و ولا هو لمدير تنفيدي و لمهندس لمنتج ديالها. ف 2006 لهم إنشاء شركة سولار سيتي، ديال طّاقة شّمسية (لي ولات دابا تابعة ل طيسلا)، و خدم رئيس مجلس لإدارة فيها. ف 2015، ماسك شارك ف تأسيس أوپن إي آي د لبحت لاربحية لي كتهدف ل ترويج دكاء صطيناعي ضريف، يعني ماكيشكلش خطر علا لحضارة ؤ لحياة د بنادم. ف يونيو 2016، شارك ماسك ف تأسيس نيورالينكديال تّقنية لعصبية مركزة علا تطوير أنطيرفاص مخ-أورديناتور (تقنية كتهدف ل تّيصال مباشر بين مخ بنادم و لأورديناتور). ف دجنبر 2016 ماسك أسس ذا بورينݣ كامپاني، لي هي شركة ديال لبنية تحتية و كتهتهم ب حفير لأنفاق.

فوق من لمساعي تجارية ديالو، ماسك تصور نظام ديال طّرونسپور عندو سرعة كبيرة سماه هايپرلوپ، و قتارح لفيكرة ديال طيارات نفاتة سرع من صوت كتطلع و تهبط عموديا ب دفع ديال فرفارات كتخدم ب تريسينتي. ماسك ݣال بلي لهدف ديال سپيس إيكس، طيسلا و سولار سيتي كتدور علا رؤية ديالو ل تغيير لمستقبل ديال بنادم. لأهداف ديالو هيّا نّقيص من لحتيباس لحراري ب لانتاج و سّتيهلاك ديال طاقة لمتجددة و نّقيص من لخطر ديال نّقيراض ديال بنادم ب لبني ديال مستوطنات ف لمريخ.

 لكاريير ف لبيزنيس 
 زيپ 2 
ف 1995، إيلون معا خوه كيمبال ماسك و ڭريڭ كوري أسسو شركة زيپ 2 (كاتّقرا زيپ تو). بّاه إيرول ماسك عطاه 28.000 دولار باش يبدا الشركة ديالو، لي طوّرات ڭيد د لمدينة ب خرائط ف أنتيرنيت، لي كان باقي جديد ديك الساع، و كانت كاتدير لماركيتينڭ ف الجورنالات. ف فبراير 1999، شركة كومپاك شرات زيپ 2 ب 307 مليون دولار، لي خدا منها إيلون 22 مليون.

 إكس ضوت كوم و پايپال 

ف 1999، إيلون ماسك كان من بين مؤسسين ديال شركة إكس ضوت كوم ، شركة ديال السرابس د لفلوس و لخلاص ب لإيميل. و كانت من أول لبانكات ف أنتيرنيت لي عندها لاصورانص من مركز فيديرالي ميريكاني. ف الشهر اللول ديالها وصلات ديجا ل 200.000 كليان. وخا إيلون كان عضو مؤسس، لمستتمرين ف الشركة عتابرو بلي ماعندوش خبرة كافية، و قبل مايسالا لعام حيّدوه من لمنصب د لإدارة د الشركة، و حطو بيل هاريس بلاصتو.

ف عام 2000، إكس ضوت كوم ندامجات معا شركة خرة كاتدير نفس السربيس لي هيّا كونفينيتي . إيلون رجع مدير د الشركة الجديدة، ولاكين التفضيل ديالو ل السيستيم د مايكروصوفت على ؤنيكس  خلق نقيسام مابين لموضافين د الشركة، و خلا پيتر ثيل لي كان مؤسس د كونفينيتي، باش يستاقل من لمنصب ديالو ف لمجلس د الشركة. بسباب التراكم ديال لمشاكيل، ف شتنبر 2000، لمجلس لإداري ستاغل لفرصة فاش إيلون ماسك مشا ل شهر لعسل معا مراتو اللولة، باش يحيّدو من لمنصب ديال لمدير، و رجّعو پيتر ثيل بلاصتو. و ف 2001 بدّلو السمية ل پايپال (لي كانت السمية ديال السربيس د لخلاص ديال كونفينيتي).

ف 2002، شركة إيباي شرات پايپال ب 1,5 مليار دولار، و إيلون لي كانت عندو أكبر نسبة د لأسهم فيها ب 11,72%، دّا 175 مليون دولار ف نصيبو. ف 2017، شرا السمية د الضومين  من عند پايپال "ل أسباب عاطفية"، و ف 2022 ڭال بلي بغا يقاد "إكس، لأپليكاصيون ديال كولشي" .

 سپيس إكس 

تصغير|لمدير د نازا تشارلز بولضن كيسلم على إيلون ماسك بعد ما نجحات لعملية د الرسو و لإلتحام ديال مركبة دراڭون د سپيس إكس ف 2012
ف لبدية د 2001، إيلون ولّا مشارك معا مارس صوصاييتي  (لمجتمع د لمريخ)، لي هيّا مونضامة لاربحية كاتهدف ل الستيكشاف د لمريخ و الستيطان ديالو من طاراف بنادم. إيلون و لأعضاء د لمونضامة ناقشو لفكرة و التمويل ديال لمصيفطة د نبتة ل لمريخ. ف أكتوبر من نفس لعام، مشا ل موسكو باش يشري صاروخ عابر ل لقارات لي يقدر يتخدّم ف ديك لمهمة. الرواسا ماخداوش لقضية ب جدية كبيرة حيت عتابرو ماسك مبتدئ ف هادشي د لفضاء، و لمفاوضات فشلو.

لمحاولة التانية د شّرا د صّوارخ من عند روسيا ف فبراير 2002 تا هيّا فشلات، و إيلون قرر باش يبدا يصاوب صوارخو رّاسو، و ب أتمنة طايحة. ف ماي 2002، أسس شركة سپيس إكس ب راسمال د 100 مليون دولار من فلوسو و كان لمدير التنفيدي و رئيس لمهندسين ديالها.

لمحاولة اللولة ديال لإطلاق د سپيس إكس تدارت ف 2006، ب صاروخ فالكون 1. وخا لإطلاق فشل، وكالة لفضاء لميريكانية نازا دارت كونطرا ديال لمصيفطة ل لفضاء معا الشركة. بعد جوج محاولات خرين فاشلين لي قرّبو سپيس إكس من لإفلاس، لمحاولة الرابعة ف 2008 نجحات ب وصول الصاروخ فالكون 1 ل لمدار د لأرض. ف نفس لعام، الشركة خدات كونطرا د 1,6 مليار دولار من عند نازا باش تستعمل الصاروخ فالكون 9 و لمركبة دراڭون د سپيس إكس، باش يديرو 12 رحلة ل لمحطة لفضائية الدولية، حيت برنامج مكوك لفضاء ديال نازا كان معول باش يحبس ف 2011. ف 2012، لمركبة دراڭون دارت لتيحام معا لمحطة لفضائية، باش تكون أول مركبة تجارية كاتدير هاد لعملية.

ف إطار تقليص لكلفة ديال الصوارخ، سپيس إكس سعات ل تطوير صوارخ ب معاودة د التخدام (يعني كايطلعو ؤ كيعاودو ينزلو باش يتصيفطو مرة خرة ل لفضاء)، حيت قبل كانو الصوارخ كيتصاوبو باش يتخدّمو مرة وحدة. ف بزاف د لحوارات إيلون كان كيشبّه هادشي ب طيارة كاتصاوب و كاتّستعمل مرة وحدة، شّي لي غادي يخلي التمن د التيكي ديالها غالي بزاف مايقدّو عليه غي لملايريا. ف 2015، سپيس إكس قدرات ل أول مرة ف التاريخ باش تنزّل ليطاج اللول ديال صاروخ (فالكون 9) على رجليه.

ف 2018، الشركة دارت أول إطلاق ديال صاروخ فالكون هاڤي ، لي كانت فيه طونوبيلة طيسلا روودستر خاصة ديال إيلون ماسك باش تمتّل حمولة وهمية د الصاروخ. من 2019، سپيس إكس خدّامة على تطوير سطارشيپ، لي هوّا صاروخ ب معاودة د التخدام بشكل كامل، قادر يهز تقل كبير بزاف، و مديور باش ياخد لبلاصة ديال صوارخ لفالكون و لفالكون هاڤي.

ف 2020، سپيس إكس دارت أول عملية مصيفطة ديال رواد د لفضاء ل لمحطة لفضائية الدولية، باش تولي أول شركة تجارية ف التاريخ كاتحقق هاد لإنجاز.

 سطارلينك 

من 2015، بدات شركة سپيس إكس ف تطوير السيستيم ديال سطارلينك  ديال الصاطليتات (أقمار صطيناعية) لي كاتعطي السربيس د لأنتيرنيت ف لعالم كاملو. أول جوج ساطليتات تجريبيين د سطارلينك تصيفطو ف فبراير 2018، لعشرات د الصاطليتات خرين تصيفطو موراهوم، و لمشروع غادي يشد 10 سنين باش يكمل، و يكلّف جوايه 10 مليار دولار على حساب التقديرات.

لإتحاد لعالمي د لفلكيين نتاقد هاد لمشروع حيت غادي يبلوكي الشوفان د لفضاء من لأرض، و يقدر يتسبب ف زديح معا مركبات فضائية لي كيتصيفطو على حساب ماڭالت هاد لمونضامة.

ف لوقت ديال الجتياح الروسي د ؤكرانيا، إيلون عطا لاكصي فابور ل الناس د ؤكرانيا ل أنتيرنيت ب سطارلينك، شّي لي كيكلف الشركة 400 مليون دولار ف لعام.

 طيسلا 

بدات شركة طيسلا ، لي كان سميتها طيسلا موطورز ، ف 2003، و أسسوها مارتين إبرهارد و مارك طارپينينڭ. إيلون ماسك أنڤيستا 6,5 مليون دولار ف الشركة باش يولي أكبر مساهم فيها، و ولا عضو و رئيس لمجلس لإداري ديالها. إيلون لعب دور أساسي ف التطور د الشركة، و سهر على الديزاين ديال أول پرودي ديالها طيسلا روودستر، مي ماكانش كيتدخل بزاف ف لخدمة ليومية. بسباب لأزمة لمالية د 2007 و 2008 و خلافات لي كانت بدات من 2007، لمجلس لإداري جرّا على إبيرهارد، و إيلون ولّا لمدير د الشركة. ف 2009، بعد خلاف قانوني معا إبيرهارد، خرج قرار د لمحكامة كيعتابر إيلون ماسك من بين لمؤسسين ديال طيسلا. ف 2019، إيلون حطم الروكور ديال أطول مدة ف منصب ديال مدير د شركة د الطونوبيلات.

 صولار سيتي 

تصغير|صطافيطات ديال صولار سيتي، د لانصطالاج ديال لپانوات د الطاقة الشمسية
إيلون ماسك حط لكونصيپط د الساس ديال شركة صولار سيتي، لي أسسوها ولاد خالتو ليندون و پيتر ريڤي ف 2006. هاد الشركة كاتصاوب لپانوات ديال الطاقة الشمسية و كاتعطيهوم فابور من دار ل دار موقابيل باش لكليان يشري الطاقة لي كيجينيريو من عند الشركة ل مدة 20 عام.

ف 2016، إيلون ماسك شرا صولار سيتي ب 2,6 مليار دولار، و دمجها معا الديپارطومو د الطاقة ديال شركة طيسلا، باش يأسس طيسلا إنيرجي.

 نيورالينك 

ف 2016، إيلون ماسك كان عضو مؤسس د شركة نيورالينك ديال النيوروطيكنولوجيا (طيكنولوجيا د الدماغ)، ب ستيتمار ديال 100 مليون دولار. لهدف ديال نيورالينك هوّا باش تدمج الدماغ د بنادم معا الدكاء الصطيناعي، ب لمصاوبة د شقفات إليكطرونية كيتغرسو ف الدماغ. هادشي غادي يخلي بنادم تطور لقدرات ديالو بحال الداكرة، و لقدرة على التواصل معا لماكينات و الصوفتوير. التطبيق اللول ديال هاد الطيكنولوجيا غادي يكون ف لمداوية ديال أمراض بحال الزهايمر.

 ذ بورينݣ كامپاني 

ف 2017، إيلون ماسك أسس ذ بورينڭ كامپاني لي لهدف ديالها باش تحفر أنفاق لي يدوز منهوم الطرافيك ديال لمركوب و ينقصو الضغط على الطرقان فوق لرض. الجوج بلانات اللولين لي كانو مخططين ف لغرب د لوس أنجيليس و شيكاڭو تّلغاو ف 2018، ولاكين النفق ديال لاس ڤيڭاس ديجا كمل ف 2021، و كاين واحد أخور مخطط ليه ف مدينة فورت لودرديل ف ولاية فلوريدا.

 تويتر 

ف 25 أبريل 2022، لمجلس لإداري ديال شّركة د تويتر علن بلي قبل طّلب د شّرا ديالها من طاراف إيلون ماسك ب 44 مليار دولار. ف 8 يوليوز، لمحامي د إيلون ماسك علن بلي لغا لقرار د شّرا "حيت شّركة د تويتر ماتبّعاتش لّتيزامات ديالها ف إطار صّفقة". بزاف د اللغا و لماخدة و الرد طراو ف هاد لافير، ولاكين ف 27 أكتوبر 2022، إيلون كمّل الصفقة د الشرا د تويتر بشكل رسمي، باش يولي لمدير و رئيس لمجلس لإداري ديالها. مور ما خدا زمام لأمور فيها، إيلون جرّا على بزاف د لموضافين د تويتر، منهوم لمدير لقديم ديالها پاراڭ أڭراوال، و نقص الرقابة على لمنشورات فيها. مركز قانون لحاجة لجنوبي لي كيتبّع لحقوق لمدنية ف ميريكان، ڭال بلي لخطاب د لكراهية ولا كيتشاف كتر ف تويتر مورما ماسك ولا مدير ديالها. إيلون دار شحال من قرار لي عاود تراجع عليه، بحال لقرار باش يعطي لعلامة الزرقة ل أي واحد خلّص شتيراك شهري.

ف 18 دجنبر 2022، إيلون ماسك دار صونداج ف تويتر كيسوّل لمتابعين ديالو واش يعتازل من لمنصب د لمدير، و 57,5% ڤوطاو ب "أه". ماسك وعد باش يحيّد من لمنصب ديالو "ب مجرد ما يلقى شي مسطي يبغي يشد بلاصتو".

ف 11 ماي 2023، ختار إيلون ليندا ياكارينو بش تخلفو على راس لإدارة ديال تويتر.

 أراء ديالو 
 الدكاء لإصطناعي 

إيلون كان من بين لي سناو برية مفتوحة كيطالبو فيها جميع اللابوات و لمؤسسات لي خدامين على الدكاء لإصطناعي باش يحبسو لخدمة ديالهوم و مايطوروش سيستيم جديد قوى من شاط جي پي تي 4، ل مدة ديال 6 شهور على ما يتحلو مجموعة د لمعضلات التقنية و لأخلاقية لي يقدرو يسببوها لڤيرسيونات الجايين ديال الدكاء لإصطناعي، بحال بلي يقدرو يديرو لخدمة ديال لملاين د الناس و يردّوهوم ل الشوماج.

 مصادر 

 
تصنيف:بيزنيسمان ميريكاني
تصنيف:بيزنيسمان جنوب إفريقي
تصنيف:بيزنيسمان كانادي
تصنيف:بيوغرافيا د رجال
تصنيف:زيادة 1971
تصنيف:ناس حيين
تصنيف:ملايري
تصنيف:مقالات فيها مصدر و 3000 بايت